Nekazaritza eta Elikagaigintza Politikako Legea onartzea aukeratzat jotzen da, Batzordearen 2025eko otsailaren 19ko Komunikazioak ("Nekazaritzaren eta elikaduraren ikuspegi bat: etorkizuneko belaunaldientzat erakargarria izango den nekazaritzako eta nekazaritzako elikagaien sektorea") ezarri duenaren barruan sartzen dena. Komunikazio horretan ondorioztatzen denez, sektore horrek, lehiakorra izateaz gain, bidezko eta jasangarri izan behar du egungo eta etorkizuneko belaunaldientzat.

- 3. Arauaren helburuak

Helburu hauek lortzea erraztuko duen esparru juridikoa ezarriko du arauak:

- a) Nekazaritza-ustiategiak merkatuaren eskakizunetara egokitzea
- b) Nekazarien errentarako laguntza publikoa mantentzea eta defendatzea -NPBtik edo EAEko administrazio eskudunetatik-
- c) Ekoizpen-sektorearen negoziazio-ahalmena indartzea elikagaien balio-katean
- d) Bultzada ematea belaunaldien arteko erreleboari eta gazteak nekazaritza- sektorean sartzeari, arreta berezia jarrita emakumezkoak titulartasunera iristeari
- e) Nekazaritza-lurra babesteko indarrean dauden tresnak eguneratzea eta berritzea
- f) Nekazaritza-lurraren erabilera eta energia berriztagarrien ezarpena bateragarri egiteko teknologiak garatzea
- g) Hauek bizkortzea: EAEko zentro teknologikoen ikerketa, kanpoko berrikuntzak erakartzea, aholkularitza eta ezagutzaren transferentzia, digitalizazioa eta modernizazio teknologikoa
- h) Nekazaritza-sektoreak karbono-aztarna murriztean eta biodibertsitatea kalterik egin gabe babestean duen zeregina indartzea
- i) Fitosanitarioen eta ongarrien erabilera jasangarria bultzatzea, lurzoruen kalitatea babesteko
- j) Ekoizpenen landare-, animalia- eta baso-osasuna begiratu eta zaintzea, animalien ongizatea eta ureztatzeko uraren erabilera eraginkorra sustatzea
- k) Ekonomia zirkularra sustatzea eta elikagaiak xahutzearen aurka borrokatzea
- l) Merkatuetan kalitate-erreferente izango diren, kontsumitzaileen osasun eta ongizaterako berme osoa emango duten eta gure gastronomian erreferente izango diren elikagaiak elaboratzen direla bermatzea
- m) Elikadurarekiko kanpo-mendekotasuna murriztea, eta balio erantsi handiagoa sortzen duten merkatuetan sartzeko aukera ematea EAEko elikagaiei
- n) EAEko nekazaritzako elikagaien ekoizpenen trazabilitatea ziurtatzea eta haien eraldaketa lehiakorra bultzatzea
- o) Gure elikakatearen segurtasuna kontrolatzea
- p) Gure ekoizpenen sustapena eta merkaturatzea hobetzea, merkatu berriak irekita, eta, oro har, EAEko nekazaritzako elikagaien industria indartzea.
- q) Bigarren hezkuntzako EAEko ereduan nekazaritza- eta elikagaigintza-arloko prestakuntza sartzea
- r)
- r) EAEko herritarrak nekazaritzako elikagaien sektorearen balioez jabetzeko kanpainak bultzatzea
- s) Nekazaritza-arloko EAEko administrazioak, nekazaritzako antolakunde profesionalak eta Euskadiko beste eragile sektorial batzuk elkarlanean jardutea bultzatzea, lehen sektorearen irudi positiboa zabaltzeko
- 4. Izan litezkeen bestelako aukera erregulatzaileak eta ez-erregulatzaileak

Aurreko apartatuetako inguruabarrak aintzat hartuta, beharrezkotzat jotzen da arau- izaera duen neurri espezifiko bat prestatzea, ez baita bestelako aukera erregulatzailerik edo ez-erregulatzailerik ikusten.

9